పినాకి చంద్ర ఘోష్

పినాకి చంద్ర ఘోష్ (జ. 28 మే 1952) భారత సుప్రీంకోర్టుhttp://sci.nic.in/judges/sjud/pcghose.htmhttps://barandbench.com/justice-pc-ghose-supreme-court/ న్యాయమూర్తి. అంతకుముందు కలకత్తా హైకోర్టు న్యాయమూర్తిగా, ఆంధ్రప్రదేశ్ హైకోర్టుకు ప్రధాన న్యాయమూర్తిగా పనిచేశాడు.బెంగాలీలకు సహజంగా ఘోష్ ఇంటిపేరుగా ఉంటుంది. 

 కుటుంబం 
జస్టిస్ పినాకి చంద్ర ఘోస్ 1952, మే 28న పశ్చిమ బెంగాల్ లోని కలకత్తాలో జన్మించాడు. ఇతని తండ్రి దివంగత శ్రీ జస్టిస్ సంభు చంద్ర ఘోస్  కలకత్తా హైకోర్టు మాజీ ప్రధాన న్యాయమూర్తిగా పనిచేశాడు. ఇతడు పేరొందిన న్యాయవాదుల కుటుంబానికి చెందిన ఐదవ తరం న్యాయవాది. 1867లో కలకత్తాలో సదర్ దేవానీ అదాలత్ మొదటి భారత ప్రధాన న్యాయమూర్తిగా నియమించబడిన హరా చంద్ర ఘోస్ ఈ కుటుంబంలో సభ్యుడు. ది రామకృష్ణ మిషన్ తో కలిసి ఉన్నాడు. పాఠశాల విద్యను డియోగర్, పురులియాలోని రామకృష్ణ మిషన్ విద్యాపీఠంలో పూర్తిచేశాడు.

 వృత్తి జీవితం 
2019, మార్చి 19 న భారతదేశపు మొదటి లోక్‌పాల్‌ చైర్ పర్సన్ గా నియమించబడ్డాడు. భారత రాష్ట్రపతి 2019, మార్చి 23న ఇతడితో ప్రమాణ స్వీకారం చేయించాడు.https://www.ndtv.com/india-news/justice-pc-ghose-former-supreme-court-judge-takes-oath-as-indias-first-lokpal-2011627 జాతీయ మానవ హక్కుల కమిషన్ సభ్యుడిగా కూడా పనిచేశాడు. కలకత్తాలో హైకోర్టు న్యాయమూర్తిగా ఉన్న కాలంలో పశ్చిమ బెంగాల్ స్టేట్ లీగల్ సర్వీసెస్ అథారిటీ, అండమాన్ - నికోబార్ లీగల్ సర్వీసెస్ అథారిటీ ఎగ్జిక్యూటివ్ చైర్మన్ గా ఉన్నాడు. నేషనల్ లీగల్ సర్వీసెస్ అథారిటీ సభ్యుడిగా కూడా నియమించబడ్డాడు. కలకత్తాలోని నేషనల్ యూనివర్శిటీ ఆఫ్ జురిడికల్ సైన్సెస్ ఎగ్జిక్యూటివ్ కమిటీ సభ్యుడిగా, ప్రధాన న్యాయమూర్తి నామినీగా పనిచేశాడు. ఆంధ్రప్రదేశ్ ప్రధాన న్యాయమూర్తిగా జస్టిస్ ఘోస్ నేషనల్ అకాడమీ ఆఫ్ లీగల్ స్టడీస్ అండ్ రీసెర్చ్ కులపతిగా కూడా ఉన్నాడు.

 చిత్రమాలిక 

 మూలాలు 

వర్గం:1952 జననాలు
వర్గం:పశ్చిమ బెంగాల్ వ్యక్తులు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
వర్గం:భారతదేశ ప్రధాన న్యాయమూర్తులు